Was mac dc sin dc dú werlt heisset minne
Was mac dc sin dc dú werlt heisset minne·
vnd es mir tůt so we zaller stunde·
vnd es mir nimt so vil miner sinne·
ine wande niht dc es ieman erfunde·
getorste ich es iehen·
dc ich es hete gesehen·
da von mir ist geschehen·
also vil herze sere·
so wolte ich daran gelǒben iemermere·

Minne got mvͤsse mich an dir rechen·
wie vil dv minem herzen der froͤide wendest·
vnd moͤhte ich dir din krumbes ǒge vs gestechen·
des het ich reht wan dv vil lútzel endest·
an mir solhe not·
so mir din lip gebot·
vnd werest dv tot·
so dvhte ich mich riche·
svs mv̊s ich von dir leben betwungenliche·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse